User:Vishalutanu/sandbox

ರೆಸಿಡೆನ್ಸಿ ರಸ್ತೆ ಬೆಂಗಳೂರಿನ ಪ್ರಮುಖ ಪ್ರಸಿದ್ಧ ರಸ್ತೆಗಳಲ್ಲಿ ಒಂದು ರೆಸಿಡೆನ್ಸಿ ರಸ್ತೆ. 1807ರಲ್ಲಿ ಬ್ರಿಟಿಷರು ಶ್ರೀರಂಗಪಟ್ಟಣದಿಂದ ಬೆಂಗಳೂರಿಗೆ ತಮ್ಮ ಆಡಳಿತ ಕೇಂದ್ರವನ್ನು ವರ್ಗಾಯಿಸಿದರು. ಈಗಿನ (ಕಂಟೋನ್ಮೆಂಟ್) ದಂಡು ಪ್ರದೇಶದಲ್ಲಿ ಬ್ರಿಟಿಷರ ಸೈನಿಕ ಪದಾತಿದಳವು ನೆಲೆ ನಿಂತಿತ್ತು. ದಂಡುಪ್ರದೇಶವನ್ನು ಸಿವಿಲ್ ಮತ್ತು ಮಿಲಿಟರಿ ಸೆಕ್ಷನ್ ಎಂದೂ ಕರೆಯಲಾಗುತ್ತಿತ್ತು. ಇದರ ಉಸ್ತುವಾರಿಯನ್ನು ಬ್ರಿಟಿಷ್ ಅಧಿಕಾರಿಗಳೇ ನಿರ್ವಹಿಸುತ್ತಿದ್ದರು. ದಂಡು ಪ್ರದೇಶದ ಸಿವಿಲ್ ವಿಭಾಗದ ಮೇಲುಸ್ತುವಾರಿಯನ್ನು ಸರ್ ಬ್ಯಾರಿ ಕ್ಲೋಸ್ ಅವರಿಗೆ ವಹಿಸಲಾಯಿತು. ಮೈಸೂರು ಆಡಳಿತವನ್ನು ನೋಡಿಕೊಳ್ಳುವ ಜೊತೆಗೆ ಸಿವಿಲ್ ಇಲಾಖೆಯ ಜವಾಬ್ದಾರಿಯನ್ನು ಹೆಚ್ಚುವರಿಯಾಗಿ ನೀಡಲಾಯಿತು. ಈ ಹುದ್ದೆಗೆ "ರೆಸಿಡೆಂಟ್ ಆಫ್ ಮೈಸೂರು ಕಿಂಗ್ಡಮ್" ಎಂದು ಹೆಸರಿಡಲಾಯಿತು. ಈಗಿನ ಸೇಕ್ರೆಡ್ ಹಾರ್ಟ್ ಬಾಲಕಿಯರ ಪ್ರೌಢಶಾಲೆಯು ಸರ್ ಬ್ಯಾರಿ ಕ್ಲೋಸ್ ರವರು ವಾಸವಿದ್ದ ನಿವಾಸವಾಗಿತ್ತು ಮತ್ತು ಗುಡ್ ಶೆಫರ್ಡ್ ಕಾನ್ವೆಂಟ್ ಅವರ ಕಚೇರಿಯಾಗಿತ್ತು. ರೆಸಿಡೆಂಟರು ವಾಸವಿದ್ದ ಕಾರಣ ಮತ್ತು ರೆಸಿಡೆಂಟರ ಕಾರ್ಯ ಸ್ಥಾನ ಇಲ್ಲೇ ಇದ್ದ ಕಾರಣ ಈ ರಸ್ತೆಗೆ ರೆಸಿಡೆನ್ಸಿ ರಸ್ತೆ ಎಂಬ ಹೆಸರು ಬಂದಿತು. ಸರ್ ಬ್ಯಾರಿ ಕ್ಲೋಸ್ ರವರ ಕಚೇರಿ ಮತ್ತು ನಿವಾಸ ಇಂದು ಬೆಂಗಳೂರಿನ ಪಾರಂಪರಿಕ ಕಟ್ಟಡಗಳಾಗಿವೆ. ಸೇಕ್ರೆಡ್ ಹಾರ್ಟ್ ಬಾಲಕಿಯರ ಪ್ರೌಢಶಾಲೆಯ ಆವರಣದಲ್ಲಿ ಪಾಶ್ಚಿಮಾತ್ಯ ವಾಸ್ತು ಶೈಲಿಯ ಚರ್ಚ್ ನಿರ್ಮಿಸಲಾಗಿದೆ. ಇದೇ ರೆಸಿಡೆನ್ಸಿ ರಸ್ತೆಯ ಸಮೀಪ ಒಂದು ಬಂಧೀಖಾನೆಯಿತ್ತು. ಇಲ್ಲಿ ಮರಣದಂಡನೆಗೆ ಒಳಗಾದ ಖೈದಿಗಳನ್ನು ಗಲ್ಲಿಗೇರಿಸಲಾಗುತ್ತಿತ್ತು. ಇದೇ ಇಂದಿನ ಹೆಸರಾಂತ ಸೇಂಟ್ ಜೋಸೆಫ್ ಕಾಲೇಜು. ತದನಂತರದಲ್ಲಿ ಇಲ್ಲಿನ ಕಾರಾಗೃಹವನ್ನು ಸ್ವಾತಂತ್ರ್ಯ ಉದ್ಯಾನವನವಿರುವ ಸ್ಥಳಕ್ಕೆ ವರ್ಗಾಯಿಸಲಾಗಿತ್ತು. ಕಳೆದ ಕೆಲವು ಫಾರ್ಮಸಿ ಇಂಪೀರಿಯಲ್  ಥಿಯೇಟರ್  ಸೇಂಟ್ ಜೋಸೆಫ್ ಕಾಲೇಜು ಮತ್ತು ಬಿಷಪ್ ಕಾಟನ್  ಸ್ಕೂಲ್ ಗಳಂತಹ  ವಿವಿಧ  ಹೆಗ್ಗುರುತು ಗಳಿಂದ  ವ್ಯಾಖ್ಯಾನಿಸಲಾಗಿದೆ. ದೊಡ್ಡ ಕಲ್ಲಿನ ಕಟ್ಟಡ ಅದು ಈಗ ಎಲ್ ಐ ಸಿ  ಕಛೇರಿಯಾಗಿದೆ. ಇದು ಒಂದು ಕಾಲದಲ್ಲಿ ರಿಸರ್ವ್ ಬ್ಯಾಂಕ್  ಆಗಿತ್ತು. ಬ್ಯಾಂಕಿನ ಆವರಣ ಮತ್ತು ಎಲ್ ಐ ಸಿ   ಕ್ಯಾಂಟೀನ್  ಒಂದು ಕಾಲದಲ್ಲಿ  ಬ್ಯಾಂಕ್  ಸ್ಟ್ರಾಂಗ್  ರೂಮ್ ಆಗಿತ್ತು